2015 m. teroristiniai išpuoliai Paryžiuje

miniatiūra|left|„Bataclan“ teatras po susišaudymo
2015 metų teroristiniai išpuoliai Paryžiuje – serija atakų, sprogimų ir masinių šaudymų, vykusių Paryžiuje, Prancūzijoje, 2015 m. naktį iš lapkričio 13 d. į lapkričio 14 d.

2015 m. lapkričio 13 d. 21:16 val. trys savižudžiai sprogdintojai susisprogdino prie „Stade de France“ stadiono Sen Deni mieste, tarptautinių futbolo rungtynių metu, nepavykus patekti į stadioną. Kita užpuolikų grupė apšaudė sausakimšas kavines ir restoranus Paryžiuje, vienas iš jų taip pat susprogdino sprogmenį ir nusižudė. Trečioji grupė surengė dar vienas masines šaudynes ir paėmė įkaitus „Eagles of Death Metal“ koncerte „Bataclan“ teatre, kuriame dalyvavo 1500 žmonių. Šioje vietoje įvyko susišaudymas su policija. Policijos reido metu užpuolikai buvo arba nušauti, arba susprogdino savižudžių liemenes.Timeline of Paris attacks according to public prosecutor

Įvairiais duomenimis atakų metu žuvo 137 žmonės, iš kurių 90 atakos „Bataclan“ teatre metu. Dar 416 žmonių sužeisti, iš kurių 100 itin sunkios būklės.ATTAQUES À PARIS : POINT DE SITUATION DE L’AP-HP AU 16 NOVEMBRE ET MESURES PRISES POUR SOUTENIR LES PERSONNELS 7 išpuolikai buvo nukauti arba žuvo.Paris attacks: police hunt 'dangerous' suspect and brother of Isis attacker – as it happened

Atsakomybę už šiuos išpuolius prisėmė Islamo valstybė,Paris suicide bomber identified; ISIS claims responsibility for 129 dead, kaip atsaką už Prancūzijos dalyvavimą oro smūgiuose Islamo valstybės taikiniams Irake ir Sirijoje.Paris attacks: day after atrocity - as it happened Dėl šio įvykio įtariami šie teroristai: Omaras Ismailas Mostefai, Abdulakbak B., Ahmedas Almohammeda, Salahas Abdeslamas, Ibrahimas Abdeslamas, Bilalas Hadfi, M. al-Mahmodas.

Prancūzijoje buvo paskelbta nepaprastoji padėtis, įvesta sienų kontrolė, sustiprintas saugumas, atšaukti masiniai renginiai, uždaryti muziejai, dideli prekybos ir sporto centrai, mokyklos, universitetai, merijos, bibliotekos.

Paryžiuje buvo uždarytos kai kurios metro linijos ir stotelės. Kitos transporto priemonės dirbo įprastai. Užsienio reikalų ministerija atkreipė dėmesį, kad Prancūzijoje veikė oro uostai, skrydžiai buvo vykdomi pagal grafiką, visumoje įprastu režimu veikia geležinkeliai.

Prie Prancūzijos ambasadų žmonės nešė gėles, norėdami pagerbti kruvinojo penktadienio Paryžiuje aukas.

 Pastatų apšvietimas Prancūzijos vėliavos spalvomis 
Niujorke stūksantis dangoraižis „One World Trade Center“, kuris yra aukščiausias pastatas Amerikoje, naktį iš penktadienio į šeštadienį nušvito raudona, balta ir mėlyna spalvomis, demonstruojant solidarumą su Prancūzija.

Tai įtaigus JAV draugystės su Prancūzija ir palaikymo simbolis – Prancūzijos vėliavos spalvos nušvito ant aukščiausio Jungtinių Valstijų dangoraižio, kuris buvo pastatytas per 2001 metų rugsėjo 11-osios atakas sugriautų Pasaulio prekybos centro bokštų dvynių vietoje.

Prancūzijos vėliavos spalvomis nušvito ir kiti pastatai Jungtinėse Valstijose, tarp jų ir San Francisko rotušė bei viešbutis „Omni Hotel“ Dalase, Teksaso valstijoje.

Šeštadienio vakarą Trijų Kryžių kalnas taip pat buvo apšviestas Prancūzijos vėliavos spalvomis.

 Paminėjimas 
Vyriausybės sprendimu Lietuvoje pirmadienį (2015 m. lapkričio 16 d.) 13 val. (12 val. Paryžiaus laiku) buvo paskelbta tylos minutė teroro išpuolių aukoms pagerbti. Prezidentė Dalia Grybauskaitė pagerbė Paryžiuje įvykdytų teroro išpuolių aukas nuvykusi į Paryžių ir padėjusi gėlių prie „Bataclan“ teatro. Lankomiausi interneto puslapiai ir žiniasklaidos priemonės paminėjo įvykius taip pat.

 Galerija 

 Šaltiniai 

Kategorija:Terorizmas Prancūzijoje
Kategorija:2015 metai
Kategorija:Prancūzijos istorija
Kategorija:Paryžius
Kategorija:Islamo terorizmas